La XVIII edició del Festival de Guitarra de Gandia se celebrarà del 27 de juny al 8 de juliol
18 juny 2025

## La XVIII edició del Festival de Guitarra de Gandia se celebrarà del 27 de juny al 8 de juliol18 juny 2025Última actualització: 18 juny 2025

![](../gestion/img/a14359d728e9f953fda5a37755dc450f1bd603db0e9acaf50f6e6c0612898b13.jpg)  
  

La regidora delegada de Cultura i Turisme, **Balbina Sendra**, juntament amb l’edil de Patrimoni, **Alícia Izquierdo**, han presentat aquest matí la **XVIII edició del Festival de Guitarra de Gandia**, acompanyades per **Rubén Parejo** i **David López**, director artístic i director tècnic de l’esdeveniment, respectivament.

El festival se celebrarà del 27 de juny a l’8 de juliol i reafirma la seua trajectòria consolidada des de 2008, rendint homenatge al guitarrista local Salvador García “**Panxa Verda**” i apostant per l’excel·lència musical.

Durant dotze dies, Gandia es convertirà en un punt de trobada per a professionals, estudiants i públic general, amb una programació completa que inclou concerts, tallers, seminaris, conferències, classes magistrals i audicions. Els concerts tindran lloc a la Casa de Cultura Marqués de González de Quirós, el Museu Arqueològic de Gandia i la Plaça del Port (Moll dels Borja).

  

**Balbina Sendra** va destacar el valor cultural i turístic del festival: _"Aquesta aposta musical ja està més que consolidada a la nostra ciutat i s’ha integrat plenament en la programació turística i cultural de Gandia. No tenim la necessitat d’inventar res, Gandia té suficients riqueses de tota classe per atraure un públic molt variat. Només hem de posar-ho en valor i augmentar la seua difusió."_A més, va anunciar la novetat d’enguany: _"El festival es traslladarà a la platja, concretament al Moll dels Borja, on se celebrarà una actuació el 28 de juny per acostar aquesta iniciativa a turistes i visitants."_

Per la seua banda, **Alícia Izquierdo** va recordar l’èxit del concert celebrat l’any passat al Museu Arqueològic: _"Hi va haver un moment en què no cabien més cadires i enguany esperem que l’acollida siga igual o major. Aquesta aposta musical creix any rere any, igual que la qualitat de tots els participants. Des del departament de Patrimoni estem molt satisfets amb aquesta col·laboració, que a més permet que moltes persones tinguen el seu primer contacte amb el MAGa."_

  

**Programació i activitats**

**Rubén Parejo**, director artístic, va desgranar els principals concerts i artistes destacats: _"El 27 tindrem l’actuació de Joan Aracil y David López. El dia 28 actuaran Ausiàs Parejo i Pablo Turlo, dos músics premiats i reconeguts pel seu programa ‘Provo Eclèctic’, que va des de Paganini fins a Django Reinhardt, amb sorpreses i una barreja de música brasilera i classicisme. El 30 de juny actuaré jo juntament amb el bandononista Daniel Vinelli, considerat successor del llegendari Astor Piazzolla"._  
També va mencionar altres artistes com Paco Seco, Sohta Nakabayashi —guanyador de l’edició anterior del concurs— i el duet Alessia Martegiani i Maurizio Di Fulvio, que fusionen música llatina i jazz.  
_"El dia 7 serà el sorteig de participants del concurs al MAGa, i el dia 8 se celebrarà el concurs de guitarra, amb una alta participació internacional”._

Parejo va destacar la incorporació de nous espais i la intenció d’acostar la música al públic al carrer: _"Estem molt contents amb la col·laboració de la regidoria de Turisme per utilitzar espais oberts i seguir ampliant aquesta idea"._

  

**D’altra banda, David López** va explicar l’oferta formativa del festival: _"Del 1 a l’4 de juliol tindrem cursos, masterclass i tallers a l’Escola de Música del Grau de Gandia, amb professors de primer nivell com Sohta Nakabayashi, Rubén Parejo, Ausiàs Parejo i Denis Asabajic. Oferim una formació diversa que inclou música clàssica, moderna i valenciana per ampliar el repertori i experiència dels guitarristes"._Sobre el concurs, López va destacar la qualitat i diversitat dels participants: _"En la fase de preselecció tenim concursants d’Espanya, Japó, Corea, Suïssa, Itàlia, Bulgària, Xina, França, Bèlgica, Portugal, Romania i Brasil. El concurs final serà a la Casa de Cultura el dia 8 de juliol, amb entrega de premis a les 19:30 horas"._

  
Finalment, va agrair el suport d’entitats públiques i privades que fan possible l’esdeveniment i va recordar que les entrades estan disponibles a la pàgina web oficial del festival.

[Twittear](https://twitter.com/share)